Bluesfestivalen i Frederikshavn fik i november sidste år  besøg af både Gary Moore og Dr. John. Men alligevel blev det til et stort underskud for arrangøren, Frederikshavn Firma Klubber. De havde budgetteret med  et beskedent overskud på 600 kroner, men festivalen gav i stedet et underskud på 413.385 kroner. Finanskrisen bærer en del af skylden. - Når folk har åbnet en avis, så har der jo stået Finanskrise - så er det da klart, at folk ikke lige køber en festivalbillet med det samme, siger bestyrelsesformand for Frederiskahvn Firma Klubber, Jørgen Christensen. - Desuden så har vores hovednavn, Gary Moore, været for dyr. Han kostede så meget at få til festivalen, at vi måtte hæve billetprisen fra 300 til 800 kroner, og det kan selvfølgelig også ses på billetsalget, siger bestyrelsesformanden. For ikke at skabe samme underskud ved bluesfestivalen i år, vil foreningen sænke billetprisen.
Bluesfestivalen i FFK-Centret i november sidste år resulterede i et underskud på 413.385 kr.